Tietoa demokratiamessusta xx.x.202x


Jokainen koulu voi osallistua enintään viidellä oppilaskuntien edustajalla + ohjaavalla opettajalla. Suosittelen valitsemaan tähän tilaisuuteen oppilaita, jotka ovat kiinnostuneita osallistumaan, ja toivon, että harkitsette, onko järkevää, että ihan nuorimmat oppilaat osallistuvat. Päivä tulee olemaan ohjelmantäyteinen, ja jo vieraiden lasten ja aikuisten määrä voi tuntua raskaalta kaikkein nuorimmille. 

Bussit noutavat oppilaat ja ohjaavat opettajat kouluista aamulla. Tarkka bussiaikataulu lähetetään lähempänä tapahtuman päivämäärää. Tapahtumapaikan läheisyydessä olevien koulujen oppilaat tulevat jalan.
 
Oppilaskunta valmistautuu kertomaan koulunsa oppilaskuntatoiminnasta sekä muille oppilaille että paikalla oleville aikuisille. Tämä voidaan tehdä julisteen, diaesityksen, videon tai vastaavan avulla. Koulu voi valita haluamansa tavan. Koska kyseessä on messutapahtuma, oppilaat edustavat omaa kouluaan "standillaan" sekä kiertävät ja tutustuvat muiden koulujen näyttelyihin. 

Lounaan syömme ruokalassa klo 12.30. Koska lounas on myöhäinen, oppilaille tarjotaan pieni välipala. Oppilaat voivat ottaa mukaan omia eväitä, jos siitä on sovittu koulussa. 

Lisäksi meillä on paikalla kunnan virkamiehiä ja kunnallispolitiikkoja. Myös paikallislehdet kutsutaan paikalle, joten on tärkeää, että osallistujat ovat valmiita antamaan haastattelun. Ohjaavan opettajan tulisi tarkistaa osallistuvien oppilaiden vanhemmilta, onko ok, että heidän lapsensa näkyvät kuvissa tai että heitä haastatellaan. 
 
Vastatkaa alla olevan linkin kautta, kuinka monta osallistujaa koulultanne on tulossa. Keittiölle täytyy ilmoittaa mahdolliset erikoisruokavaliot.  

